Izgraditi medicinski sistem prije odlaska
Američki vojni lječnici pomažu afganistanskim, kako bi ih osposobili da rade bez medjunarodne pomoći.
Devet godina nakon što je rat u Afganistanu počeo, vlada i koalicijske snage se pripremaju za dan njegovog okončanja. Dio tih priprema je osiguranje medicinske brige za stanovnike Afganistana. Pripadnici Američkih zračnih snaga u Regionalnoj vojnoj bolnici u Kandaharu, pomažu medicinskim radnicima da budu spremni za taj dan. Unapredjivanje medicinske brige će pomoći Afgnaistanskoj Armiji da popravi svoju reputaciju i pomogne stabiliziranju regiona. Afganistanski vojnik sa povredama glave je dopremljen u Regionalnu vojnu bolnicu. 12 mjeseci ranije, ozbiljnije ranjeni su prebacivani u obližnju bolnicu pripadnika NATO snaga. Danas se njima pomaže u Regionalnoj vojnoj bolnici u Kandaharu, glavnoj afganistanskoj vojnoj bolnici na jugu zemlje. Pripadnici Američkih zračnih snaga, koji su tu stacionirani, pomažu afganistanskim doktorima i bolničarima, kako bi ih osposobili da rade bez medjunarodne pomoći. Hirurg, kapetan američkih zračnih snaga, Michael Hampton kaže: "Mi dobro suradjujemo na stvaranju medicinskog sistema koji može nastaviti rad u budućnosti i omogućiti nam da se pomalo odvojamo i dozvolimo Afganistancima da to sami vode." Dr. Abdul Khabeir se kroz taj program usavršava već tri godine: "Želim biti dobar doktor u budućnosti, i želim stabilnost u zemlji, da se ljudi prestanu ubijati, da nemiri prestanu i da mogu unaprijediti svoje sposobnosti kao hirurg ortoped." Mada je to vojna bolnica, u njoj je 50 kreveta rezervirano za besplatnu pomoć civilima. Pukovnik Matthew Escher je viši savjetnik u bolnici. On se nada da će se ovdašnja praksa i iskustvo proširiti širom te siromašne i ratom razorene zemlje. "Ono što obvdje nauče će se prenijeti na civilnu medicinsku brigu, i to je sve u cilju gradjenja medicinskog sistema u Afganistanu, tako da oni sami mogu pružiti brigu težim pacijentima bez ičije pomoći. To je cilj", kaže pukovnik Esher. Uz to, ostvarivanje tog cilja će pomoći Američkim i koalicijskim snagama da konačno napuste Afganistan.